《滁守平远堂》
宋代·孙觌

魏公大雅士，英英峙冰玉。平反廷尉府，共理滁阳牧。

奋髯慑狐鼠，折箠行凫鹜。高眠日照廊，坐啸风生竹。

度堂云雨上，斗柄高插屋。摆落区中缘，超摇尘外躅。

遥苍拥鬟髻，漱碧韵琴筑。虽无花解笑，自有云树宿。

王春亦已班，臣昼可屡卜。举目送归鸿，寄此千里目。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。